CELEX: 62013CN0492
Language: sl
Date: 2013-09-13 00:00:00
Title: Zadeva C-492/13: Predlog za sprejetje predhodne odločbe, ki ga je vložilo Administrativen sad – Varna (Bolgarija) 13. septembra 2013 – „Traum“ EOOD proti Direktor Direkcija „Obžalvane i danačno-osiguritelna praktika“ – grad Varna pri Centralno upravlenie na Nacionalnata agencija za Prihodite

23.11.2013   
            
            
               SL
            
            
               Uradni list Evropske unije
            
            
               C 344/48
            
         Predlog za sprejetje predhodne odločbe, ki ga je vložilo Administrativen sad – Varna (Bolgarija) 13. septembra 2013 – „Traum“ EOOD proti Direktor Direkcija „Obžalvane i danačno-osiguritelna praktika“ – grad Varna pri Centralno upravlenie na Nacionalnata agencija za Prihodite
   (Zadeva C-492/13)
   2013/C 344/83
   Jezik postopka: bolgarščina
   
      Predložitveno sodišče
   
   Administrativen sad – Varna
   
      Stranki v postopku v glavni stvari
   
   
      Tožeča stranka:„Traum“ EOOD
   
      Tožena stranka: Direktor na Direkcija „Obžalvane i danačno-osiguritelna praktika“ – grad Varna pri Centralno upravlenie na Nacionalnata agencija za Prihodite
   
      Vprašanja za predhodno odločanje
   
   
               1.
            
            
               Ali je izpolnjen pogoj za davčno oprostitev na podlagi člena 138(1) Direktive in ali ni podana izjema na podlagi člena 139(1), drugi pododstavek, Direktive v primeru, kakršen je ta v postopku v glavni stvari, v katerem je bilo ugotovljeno, da je bilo dejstvo, da pridobitelj blaga ni „oseba, registrirana na podlagi ZDDS“, v bazo podatkov Unije vneseno po opravljeni dobavi, tožeča stranka pa zatrjuje, da je ravnala s potrebno skrbnostjo s tem, da je pridobila podatke iz tega sistema, ki pa niso dokumentirani? Okoliščina, da je bil status „osebe, odjavljene na podlagi ZDDS“, vnesen prepozno, je razvidna iz izpiskov/podatkov davčne uprave.
            
         
               2.
            
            
               Ali so z upravno in sodno prakso, v skladu s katero mora prodajalec – pošiljatelj iz prevozne pogodbe – ugotoviti pristnost podpisa pridobitelja in razjasniti vprašanje, ali podpis izvira od osebe, ki zastopa družbo – pridobitelja, od zaposlenega pri tej družbi, ki ima ustrezen položaj, ali od pooblaščene osebe, prekršena načela davčne nevtralnosti, sorazmernosti in varstva zaupanja v pravo?
            
         
               3.
            
            
               Ali ima v primeru, kakršen je obravnavani, določba člena 138(1) Direktive Sveta 2006/112/ES (1) z dne 28. novembra 2006 o skupnem sistemu davka na dodano vrednost neposredni učinek in ali jo sme nacionalno sodišče uporabiti neposredno?
            
         
      (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).